《送陈惟功掌教临桂》
明代·黄佐

漓山百丈即蓬莱，碧玉青萝画里开。濂洛以南源桂岭，潇湘之北到金台。

光风好在窗前草，春信应传陇上梅。我昔骖鸾归万里，汝今鸣铎彻三台。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。